Turid Birkeland

Turid Birkeland (1962–2015) var en norsk kulturaktør, organisasjonsarbeider og politiker som representerte Arbeiderpartiet.

Hun var kulturminister i Thorbjørn Jaglands regjering fra 25. oktober 1996 til 17. oktober 1997. Hun var også forfatter, kultursjef og programleder i NRK, samt leder for Risør kammermusikkfest. Fra 2008 var Birkeland seniorrådgiver i Telenor. 16. april 2012 tok Birkeland over som direktør for Rikskonsertene, en seksårig åremålsstilling, etter Åse Kleveland.

 Liv og arbeid 
Turid Birkeland fikk sin videregående utdanning ved Bjerke videregående skole i Oslo, og hadde ex.phil som eneste universitetsgrad. På Regjeringens nettsider blir hun også omtalt som journalist.Regjeringen.no 

Mens Birkeland var festivalsjef for Risør kammermusikkfest, drev hun også «Solsiden Kafé» på torget i Risør frem til april 2007, hvorpå hun ble oppsagt.VG: «Birkeland sagt opp!» Lokalene eies av tidligere arbeidsdirektør Ted Hanisch, også han tidligere arbeiderpartipolitiker. Turid Birkeland ble fra august 2007 ansatt som rådgiver i TV-divisjonen i Telenor.

Birkeland var leder av Arbeidernes ungdomsfylking (AUF) 1989–1992 og for Ja-aksjonen for norsk EU-medlemskap i 1994. I 1996 ble hun hentet av Jagland som kulturminister etter Åse Kleveland. I den posisjonen satt Birkeland i ca. ett år. I perioden 1986–1989 var hun fast møtende vararepresentant på Stortinget. Hun arbeidet også en tid for LOs kontor i Brussel.

Turid Birkeland var kultursjef i NRK og programleder i kulturavdelingen i NRK. Hun ledet programmet Silikonfri sone på TVNorge, Turid pluss 15 på TV+ og Tatt av filmen på NRK. Hun var også i en periode leder for programrådet i P4.

Fra april 2012 og frem til sin død var Birkeland direktør for Rikskonsertene hvor hennes visjon om et samhandlende kulturfelt for skolesektoren førte til en stor sammenslåing av Den kulturelle skolesekken til en ny felles administrasjon som vil erstatte Rikskonsertene.

Ved kommunevalget i 2015 ble hun valgt inn i Oslo bystyre som representant for Arbeiderpartiet.

 Sykdom og dødsfall 

Turid Birkeland fikk den sjeldne diagnosen myelofibrose rundt 2010. Hun døde som følge av en infeksjon i forbindelse med sykdommen.

 Politiske og offentlige vervnrk.no 25. desember 2015: Turid Birkeland er død 
 1985–1986: Leder i Oslo AUF.
 1987–1989: Nestleder i AUF.
 1989–1992: Leder i AUF.
 1994: Leder for Ja-aksjonen (ja til EU)
 1996: Medlem i Allmennkringskastingsrådet
 1997–2001 og 2011–2015: Medlem i styret for Risør kammermusikkfest.
 2003–2005: Medlem Annette Thommessens minnefond.
 2005–2015: Medlem i Styret for Stavanger kulturby.
 2009–2015: Medlem i Styret for Norges musikkhøgskole
 2012–2015: Medlem i Styret for Helse Sør-Øst RHF
 2015: Oslo bystyre, Byutviklingskomiteen

 Stillinger 
 1993: Arbeid ved LOs kontor i Brussel.
 1993–1994: Norsk Folkehjelp i Sør-Afrika og Latin-Amerika.
 1995: Programleder i Schibsteds TV+.
 1996 og 1998: Programleder i NRK P1s Reiseradioen
 1996: Programleder i TVNorge
 1998–1999: Programleder i NRK 2
 1999–2001: Programleder/produsent i Rubicon TV
 2001–2004: Kultursjef i NRK.
 2004–2010: Festivalsjef i Risør kammermusikkfest
 2005–2006: Informasjonsmedarbeider i Piratforlaget
 2006–2007: Daglig leder på Solsiden Café
 2007–2012: Rådgiver i Telenor Broadcast Holding
 2012–2015: Direktør i Rikskonsertene

 Forfatterskap 
 Turid Birkeland og Sigurd Sandvin: Alle fakta på bordet. Oslo, 1992 EU-fakta
 Stockholm – Din guide til storbyen! Damm, 2001 ISBN 82-517-8792-0
 London – Din guide til storbyen! Damm, 2005. ISBN 82-496-0701-5

 Se også 
 Liste over kjente elever ved Bjerke videregående skole

 Referanser 

 Eksterne lenker 




Kategori:Norske kulturministre
Kategori:Norske embets- og tjenestemenn
Kategori:Norske sakprosaforfattere
Kategori:Norske TV-programledere
Kategori:Ap-statsråder
Kategori:Statsråder i Regjeringen Jagland
Kategori:Stortingsrepresentanter for Oslo
Kategori:Stortingsrepresentanter fra Ap
Kategori:Stortingsrepresentanter 1985–1989
Kategori:AUFs ledelse
Kategori:Norske statsråder etter 1945
Kategori:Programledere for TVNorge
Kategori:Programledere for NRK TV
Kategori:Personer tilknyttet Telenor
Kategori:Personer tilknyttet Norsk Folkehjelp
Kategori:Alumni fra Bjerke videregående skole
Kategori:Personer fra Oslo
Kategori:Personer fra Haugesund kommune